اورنگ آباد، مہاراشٹر

اورنگ آباد بھارت کے صوبۂ مہاراشٹر کا ایک مشہور تاریخی شہر ہے۔ اورنگ آباد مغلیہ سلطنت محی الدین اورنگ زیب عالمگیر کے نام سے موسوم ہے۔ یہ تاریخی شہر سیاحوں کا مرکز سمجھا جاتا ہے۔ اورنگ آباد مختلف تاریخی مقامات سے گھرا ہوا ہے۔ جن میں اجنٹا کے غار، ایلورہ کے غار، بی بی کا مقبرہ، پن چکی اور اورنگزیب رحمہ اللہ اور ملک عنبر کے ہاتھوں سے تعمیر شدہ جامع مسجد شامل ہیں۔
اورنگ آباد کو دروازوں کا شہر بھی کہا جاتا ہے۔ حال میں اورنگ آباد کو مہاراشٹر کا سیاحتی کیپیٹل قرار دیا گيا ہے۔ اورنگ آباد شہر کو دنیا کے تیز رفتار ترقی کرنے والے شہروں میں شمار کیا جاتا ہے۔
اورنگ آباد کو 1610ء میں احمد نگر کے بادشاہ مرتضی نظام کے وزیر اعظم ملک عنبر نے بسایا تھا۔ اورنگ آباد کے آس پاس اس وقت ایک کھڑکی نام کا دیہات تھا، اس وجہ سے اورنگ آباد کو بھی کھڑکی (Khadki) کہا جانے لگا۔ ملک عنبر نے اورنگ آباد کو اپنا دار الخلافہ بنایا اور اس کی پوری فوج نے کھڑکی کے اطراف میں سکونت اختیار کرلی، جس کی وجہ سے کھڑکی کو ایک مشہور شہرکا درجہ حاصل ہو گیا۔ ملک عنبر چونکہ فن تعمیر کا دلدادہ تھا، صحیح قول کے مطابق شہر اورنگ آباد کی خوبصورتی اور اس کا خوبصورت جائے مقام ملک عنبر کے فن تعمیر کا نتیجہ ہے۔ ملک عنبر کا سن 1626ء میں انتقال ہو گیا۔ اس کے بعد اس کا بیٹا فتح خان آیا، جس نے سن 1633ء میں دولت آباد سمیت کھڑکی پر قبضہ جمایا اور کھڑکی کا نام فتح نگر رکھا۔
1653ء میں جب شہزادہ محی الدین اورنگ زیب رحمہ اللہ نے دوسری بار دکن پر فتح حاصل کی تو انھوں نے فتح نگر کو اپنا دار الحکومت بنایا اور فتح نگر کا انھوں نے اورنگ آباد نام رکھا۔
1660ء میں اورنگ زيب کے فرزند اعظم شاہ نے اپنی ماں دلرس بانوبیگم کی قبرپر بی بی کے مقبرے کی تعمیر کی۔
اورنگ زیب کا جنرل نظام الملک آصف جہاں اورنگ آباد پہنچا اور اس نے بھی اپنا دار الحکومت اورنگ آباد بنایا۔ 1723ء میں دلی کا سفر کیا لیکن پھر ایک بار وہ دلی سے 1724ء میں اورنگ آباد واپس ہوا اور 1763ء میں نظام علی خان آصف جہاں دوم نے اورنگ آباد کی بجائے حیدرآباد کو اپنا دار الحکومت بنایا۔
شہر اورنگ آباد ایک جدید گھریلو اورنگ آباد ہوائی اڈے کا حامل ہیں۔ اس ہوائی اڈے سے پچھلے دو برسوں سے عازمین حج کو براہ راست جدہ ائیرپورٹ پہنچانے کا انتظام کیا جا رہا ہے۔ اورنگ آبادہوائی اڈے سے دہلی، ادھیپور، ممبئی، جئے پور، پونے اورناگپور کے لیے مربوط فلائٹس مہیا ہیں۔
شہر اورنگ آباد ریلوے ملک بھر کے ریلوے لائنوں سے منسلک ہیں۔ شہر میں دو بڑے ریلوے مراکز ہیں۔ اورنگ آباد اسٹیشن کوڈ AWB ہے۔ اورنگ آباد ریلوے ممبئی، دہلی، حیدرآباد، ناندیڑ، پرلی ناگپور، نظام آباد، ناسک، کنول، رینگونٹا، اروڈ، مدورائی، بھوپال اور گوالیار سے مربوط ہيں۔ اورنگ آباد سے ممبئی کے لیے تیز رفتارٹرین اورنگ آباد جن شتابدی ایکسپریس مسافرین کے لیے نفع بخش ہے۔ شہر میں بسوں اور منی بسوں نے عوامی نقل و حمل کا بیڑا اٹھارکھا ہے لیکن مستقبل میں شہر میں تیز اور آرام دہ سفر کے ليے لوکل ٹرین کا منصوبہ بھی زیر غور ہے۔
اورنگ آباد شہر دکن بھر میں صنعتی ترقی اور ممبئی اور پونے سے قریب ہونے کے سبب تعلمی مرکز بن گیا ہے۔ یہاں اورنگ آباد میونسپل کارپوریشن اور پرائیوٹ اداروں کی جانب سے بے شمار اسکول چلائے جاتے ہيں۔ اسی طرح شہر اورنگ آباد میں کئی ہائی اسکول اور کالیجیز قائم ہيں۔
اورنگ آباد شہر دن بدن ٹیکنالوجی اور انتظامی تعلیم میں اہمیت حاصل کر رہا ہے، جہاں کئی ایک انجئیرنگ اور مینیجمینٹ ادارے بھی قائم ہو چکے ہيں۔ اورنگ آباد شہر میں عظیم یونیورسٹی بابا صاحب امیڈکر نام سے واقع ہے، جس میں عربی، اردو، مراٹھی، سنسکرت ،انگریزی اور فارسی کے علاوہ متعدد مضامین کے شعبے جات قائم ہیں۔ یونیورسٹی کے ماتحت شہر بھر میں مختلف کالج چلتے ہيں۔ جن میں چند ذیل میں دیے جا رہے ہيں
■ SCHOLARS Group of Schools. (مع دینیات و اردو ) ■ Boon English school. ■ pearls English school. ■ Everest English school.
شہراورنگ آباد میں جہاں عصری علوم کے اہم مراکز قائم ہیں وہیں شہر اورنگ آباد کو عظیم دینی مراکز کے وجود کا شرف حاصل ہے۔ پورے شہر اورنگ آباد میں کئی دینی ادارے لڑکے اورلڑکیوں کے لیے قائم ہیں جن میں معیاری ادارے یہ ہیں۔
ایڈیٹر انچیف۔ سید شارق نقشبندی۔ ایڈیٹر مجتبی منیب ۔
ایڈیٹر شعیب خسرو۔
آل انڈیا مسلم مجلس مشاورت۔